CELEX: 32016R0263
Language: lv
Date: 2016-02-25 00:00:00
Title: Komisijas Regula (ES) 2016/263 (2016. gada 25. februāris), ar ko Eiropas Parlamenta un Padomes Regulas (EK) Nr. 1333/2008 II pielikumā groza 12.3. pārtikas kategorijas “Etiķi” nosaukumu (Dokuments attiecas uz EEZ)

26.2.2016   
            
            
               LV
            
            
               Eiropas Savienības Oficiālais Vēstnesis
            
            
               L 50/25
            
         KOMISIJAS REGULA (ES) 2016/263
   (2016. gada 25. februāris),
   ar ko Eiropas Parlamenta un Padomes Regulas (EK) Nr. 1333/2008 II pielikumā groza 12.3. pārtikas kategorijas “Etiķi” nosaukumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu,
   tā kā:
   
               (1)
            
            
               Regulas (EK) Nr. 1333/2008 II pielikumā noteikts Savienības atļauto pārtikas piedevu saraksts un to lietošanas nosacījumi.
            
         
               (2)
            
            
               Minēto sarakstu saskaņā ar Eiropas Parlamenta un Padomes Regulas (EK) Nr. 1331/2008 (2) 3. panta 1. punktā minēto vienoto procedūru var atjaunināt pēc Komisijas iniciatīvas vai pēc pieteikuma saņemšanas.
            
         
               (3)
            
            
               Savienības pārtikas piedevu saraksts tika izveidots, pamatojoties uz pārtikas piedevām, ko atļauts lietot pārtikā saskaņā ar Eiropas Parlamenta un Padomes Direktīvu 94/35/EK (3), 94/36/EK (4) un 95/2/EK (5) pēc tam, kad tika pārbaudīta to atbilstība Regulas (EK) Nr. 1333/2008 6., 7. un 8. pantam. Pārtikas piedevas Savienības sarakstā iekļauj, par pamatu ņemot pārtikas kategorijas, kurām šīs pārtikas piedevas drīkst pievienot.
            
         
               (4)
            
            
               Savienības saraksta D daļā, 12. pārtikas kategorijā iekļauti: sāls, garšvielas, zupas, mērces, salāti un proteīnu produkti, un tajā ietilpst 12.3. apakškategorija “Etiķi”. Savienības saraksta E daļā 12.3. pārtikas kategorijai ir noteiktas šādas atļautās piedevas: I grupas piedevas – karameles (E 150a–d) un sēra dioksīds – sulfīti (E 220–228) tikai fermentēšanas etiķī.
            
         
               (5)
            
            
               Etiķskābi (izmanto arī kā pārtikas piedevu E 260) atšķaidot ar ūdeni (līdz 4–30 tilp. %), to varētu izmantot kā pārtiku vai pārtikas sastāvdaļu tādā pašā veidā kā lauksaimnieciskas izcelsmes etiķi.
            
         
               (6)
            
            
               Dažās dalībvalstīs tikai etiķi, ko iegūst lauksaimniecības produktu fermentācijas procesā, ir atļauts saukt par “etiķi”. Turpretim citās dalībvalstīs gan etiķi, ko iegūst, etiķskābi atšķaidot ar ūdeni, gan etiķi, ko iegūst, fermentējot lauksaimniecības produktus, pārdod ar nosaukumu “etiķis”.
            
         
               (7)
            
            
               Tomēr no diskusijām ar dalībvalstīm valdību ekspertu darba grupā par piedevām izrietēja, ka atšķaidītai etiķskābei un lauksaimnieciskas izcelsmes etiķim ir līdzvērtīgas tehnoloģiskās vajadzības pēc pārtikas piedevām. Tāpēc ir lietderīgi pārskatīt 12.3. pārtikas kategorijas “Etiķi” nosaukumu, lai precizētu, ka tajā iekļauta atšķaidīta etiķskābe (atšķaidīta ar ūdeni līdz 4–30 tilp. %), kas ir derīga lietošanai pārtikā, lai nodrošinātu pārredzamību un tiesisko noteiktību attiecībā uz pārtikas piedevu lietojumu minētajā pārtikā.
            
         
               (8)
            
            
               Eiropas Pārtikas nekaitīguma iestādes (“Iestāde”) Visaptverošā Eiropas pārtikas patēriņa datubāze (6) sniedz informāciju par pārtikas patēriņu visā Eiropas Savienībā. Šī statistika ietver datus par lauksaimnieciskas izcelsmes etiķa pārtikas patēriņu, kuri tiek ņemti vērā, Iestādei veicot novērtējumu par eksponētību. Atšķaidītu etiķskābi izmanto tādā pašā veidā kā lauksaimnieciskas izcelsmes etiķi, un nav paredzams, ka ierosinātais grozījums attiecībā uz 12.3. pārtikas kategorijas nosaukumu ietekmētu eksponētību piedevām, ko atļauts izmantot minētajā pārtikas kategorijā.
            
         
               (9)
            
            
               Lai atjauninātu Savienības atļauto pārtikas piedevu sarakstu, kas iekļauts Regulas (EK) Nr. 1333/2008 II pielikumā, Komisijai saskaņā ar Regulas (EK) Nr. 1331/2008 3. panta 2. punktu jālūdz Iestādes atzinums, izņemot gadījumus, kad attiecīgais atjauninājums nevar nelabvēlīgi ietekmēt cilvēka veselību. Iestādes atzinumu lūgt nav nepieciešams, jo atšķaidītas etiķskābes iekļaušana Savienības pārtikas piedevu saraksta E un D daļas 12.3. pārtikas kategorijā ir atjauninājums, kas nevarētu nelabvēlīgi ietekmēt cilvēku veselību.
            
         
               (10)
            
            
               Tāpēc būtu attiecīgi jāgroza Regulas (EK) Nr. 1333/2008 II pielikums.
            
         
               (11)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1333/2008 II pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 25. februārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 354, 31.12.2008., 16. lpp.
   
   
      (2)  Eiropas Parlamenta un Padomes 2008. gada 16. decembra Regula (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (OV L 354, 31.12.2008., 1. lpp.).
   
      (3)  Eiropas Parlamenta un Padomes 1994. gada 30. jūnija Direktīva 94/35/EK par saldinātājiem, kurus lieto pārtikas produktos (OV L 237, 10.9.1994., 3. lpp.).
   
      (4)  Eiropas Parlamenta un Padomes 1994. gada 30. jūnija Direktīva 94/36/EK par krāsvielām, kuras lieto pārtikas produktos (OV L 237, 10.9.1994., 13. lpp.).
   
      (5)  Eiropas Parlamenta un Padomes 1995. gada 20. februāra Direktīva 95/2/EK par pārtikas piedevām, kas nav krāsvielas vai saldinātāji (OV L 61, 18.3.1995., 1. lpp.).
   
      (6)  http://www.efsa.europa.eu/en/food-consumption/comprehensive-database
   
      PIELIKUMS
      Regulas (EK) Nr. 1333/2008 II pielikuma D un E daļā ierakstu par 12.3. pārtikas kategoriju aizstāj ar šādu:
      
         
                     “12.3.
                  
                  
                     Etiķi un atšķaidīta etiķskābe (atšķaidīta ar ūdeni līdz 4–30 tilp. %)”